A4-0178/98

Πρόταση κανονισμού του Συμβουλίου που αφορά τη σύναψη πρωτοκόλλου που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Γουϊνέας όσον αφορά την αλιεία στα ανοικτά των ακτών της Γουϊνέας για την περίοδο από 1ης Ιανουαρίου 1998 έως 31 Δεκεμβρίου 1999 (COM(98)0129 - C4-0245/98 - 98/0086(CNS))

Η εν λόγω πρόταση εγκρίνεται με τις ακόλουθες τροποποιήσεις:

(Τροπολογία 1)

Αιτιολογική σκέψη 2α (νέα)

>Αρχικό κείμενο>

>Κείμενο μετά την ψηφοφορία στο ΕΚ>

λαμβάνοντας υπόψη την κοινή δήλωση των τριών θεσμικών οργάνων, του Ευρωπαϊκού Κοινοβουλίου, του Συμβουλίου και της Επιτροπής, σχετικά με τη βελτίωση της πληροφόρησης της Αρχής επί του Προϋπολογισμού όσον αφορά τις αλιευτικές συμφωνίες, η οποία υπεγράφη στις 12 Δεκεμβρίου 1996(1)[semigr ]

___________

(1) C 20 της 20.1.1997, σελ. 109.

(Τροπολογία 2)

Αιτιολογική σκέψη 2β (νέα)

>Αρχικό κείμενο>

>Κείμενο μετά την ψηφοφορία στο ΕΚ>

λαμβάνοντας υπόψη ότι το άρθρο 4 του παρόντος πρωτοκόλλου συνδέει την καταβολή της χρηματικής αντιστάθμισης με τη διαβίβαση προς την Ευρωπαϊκή Επιτροπή ετήσιας έκθεσης των αρχών της Δημοκρατίας της Γουϊνέας σχετικά με τις ενέργειες που αφορούν επιστημονικά και τεχνικά προγράμματα έρευνας των πόρων, καθώς και σχετικά με τις δραστηριότητες επιθεώρησης και ελέγχου της αλιείας στις ακτές της Γουϊνέας[semigr ]

(Τροπολογία 5)

Άρθρο 2α, παράγραφος 1 (νέα)

>Αρχικό κείμενο>

>Κείμενο μετά την ψηφοφορία στο ΕΚ>

Άρθρο 2α

1. Κατά τη διάρκεια του τελευταίου έτους της εφαρμογής του πρωτοκόλλου και πριν από την έναρξη των διαπραγματεύσεων για την πιθανή ανανέωσή του, η Επιτροπή υποβάλλει στο Συμβούλιο και το Ευρωπαϊκό Κοινοβούλιο μια έκθεση σχετικά με τη εφαρμογή και τους όρους εκτέλεσης της συμφωνίας, παρέχοντας λεπτομερείς πληροφορίες σχετικά με τις εκθέσεις περί των οποίων γίνεται λόγος στο άρθρο 4 του προαναφερθέντος πρωτοκόλλου.

Νομοθετικό ψήφισμα που αποτελεί τη γνώμη του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη σύναψη πρωτοκόλλου που καθορίζει τις αλιευτικές δυνατότητες και τη χρηματική αντιστάθμιση που προβλέπονται στη συμφωνία μεταξύ της Ευρωπαϊκής Κοινότητας και της κυβέρνησης της Δημοκρατίας της Γουϊνέας όσον αφορά την αλιεία στα ανοικτά των ακτών της Γουϊνέας για την περίοδο από 1ης Ιανουαρίου 1998 έως 31 Δεκεμβρίου 1999 (COM(98)0129 - C4-0245/98 - 98/0086(CNS))(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(98)0129 - 98/0086(CNS),

- έχοντας τα άρθρα 43 και 228, παράγραφος 2, πρώτη πρόταση της Συνθήκης ΕΚ,

- έχοντας κληθεί από το Συμβούλιο να γνωμοδοτήσει, σύμφωνα με το άρθρο 228, παράγραφος 3, πρώτο εδάφιο της Συνθήκης ΕΚ (C4-0245/98),

- έχοντας υπόψη το άρθρο 58 του Κανονισμού του,

- έχοντας υπόψη την έκθεση της Επιτροπή Αλιείας και τις γνωμοδοτήσεις της Επιτροπής Προϋπολογισμών, καθώς και της Επιτροπής Ανάπτυξης και Συνεργασίας (A4-0178/98),

1. εγκρίνει την πρόταση της Επιτροπής με την επιφύλαξη των τροποποιήσεων που επέφερε το Κοινοβούλιο

2. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά

3. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής

4. αναθέτει στον Πρόεδρό του να διαβιβάσει την παρούσα γνώμη στο Συμβούλιο και την Επιτροπή